Ronaldu Ginnesning rekordlar kitobiga kiritildi(foto)

"Manchester Yunayted" va Portugaliya terma jamoasi hujumchisi Krishtianu Ronaldu Ginnes rekordlar kitobiga kirdi.
36 yoshli futbolchi terma jamoa gollari rekordini yangiladi, Irlandiya bilan o`yinda dubl qayd etdi (2: 1). Endilikda Portugaliya terma jamoasi hisobida Ronaldu tomonidan "ijro etilgan" 111 ta gol bor.
Buning uchun futbolchi Ginnes kitobiga kiritilgan. Futbolchining o`zi Ginnes rekordlar kitobi tomonidan taqdim etilgan esdalik guvohnomasining rasmini Instagram'dagi sahifasiga joyladi.
Ginnes rekordlar kitobiga rahmat. Sizni jahon rekordchisi deb tan olishlari har doim yoqimli.
Keling, bundan ham yaxshi natijalarga erishishga harakat qilaylik!
Risolat MAXSIMOVA tayyorladi